31 august 2023

**Comunicat de presă**

**329 participanţi la cursurile organizate de AJOFM Caraș-Severin în anul 2023**

În primele 7 luni ale anului 2023, Agenţia Județeană pentru Ocuparea Forţei de Muncă Caraș-Severin a cuprins în programele de formare profesională organizate prin intermediul centrelor regionale de formare profesională a adulţilor și a centrului propriu din cadrul Agenţiei, 329 șomeri.

În perioada de referinţă au fost organizate 21 programe de formare profesională gratuite, dintre care 18 programe de calificare/recalificare și 3 programe de iniţiere, perfecţionare sau specializare.

Structura participanților la cursuri pe niveluri de studii și categorii de vârstă se prezintă astfel:

|  |  |  |
| --- | --- | --- |
| Structura pe nivel de studii a şomerilor participanţi la cursuri | Stoc la finele lunii de raportare | % |
| Total, din care: | 329 | 100 |
| Studii profesionale, liceale sau postliceale | 233 | 70,82 |
| Studii gimnaziale | 76 | 23,10 |
| Studii superioare | 14 | 4,26 |
| Mai puțin de 8 clase | 6 | 1,82 |

|  |  |  |
| --- | --- | --- |
| Structura pe categorii de vârstă a şomerilor participanţi la cursuri | Stoc la finele lunii de raportare | % |
| Total, din care: | 329 | 100 |
| < 25 ani | 175 | 53,19 |
| Intre 25 si 30 ani | 62 | 18,84 |
| Între 30 si 35 ani | 14 | 4,26 |
| Între 35 si 45 ani | 31 | 9,42 |
| Peste 45 ani | 47 | 14,29 |

Meseriile/ocupațiile, în funcție de numărul de participanți, pentru care s-au organizat programele de formare profesională gratuite pentru şomeri în anul 2023, sunt: lucrător comercial – 118 persoane, ajutor bucătar-74 persoane, operator introducere, validare și prelucrare date –28 persoane, agent de securitate -27 persoane, lucrător finisor pentru construcții -18 persoane, competențe informatice-14 persoane, brutar- 14 persoane, patiser -14 persoane, ospătar (chelner)vânzător în unități de alimentație -12 persoane și îngrijitoare bătrâni la domiciliu -10 persoane.

În perioada urmatoare este prognozată demararea unui curs de calificare de instalator instalatii tehnico sanitare si gaze la Reșița .

Mai multe informaţii privind stadiul realizării „Planului județean de formare profesională” al AJOFM Caraș-Severin sunt disponibile pe site-ul www.anofm.ro, la secțiunea AJOFM Caraș-Severin/Programe, Statistici. Prognoza cursurilor de formare profesionala poate fi regăsită la secţiunea “Persoane fizice/Cursuri de formare profesională”.

Agenția Județeană pentru Ocuparea Forței de Muncă Caraş-Severin